आदि गौड़ ब्राह्मण समाज के लोगों के नंबर मिलेंगे ऑनलाइन, बनाई डिजिटल डायरेक्ट्री
कोटा| देशमें कहीं भी श्री आदि गौड़ ब्राह्मण समाज के लोगों को अब एक दूसरे से संपर्क करना आसान होगा। किसी को रिश्ते और मदद के लिए समाज के लोगों को तलाशना आसान हो जाएगा।
आदि गौड़ ब्राह्मण समाज की संस्था ने द्वितीय युवक-युवती परिचय सम्मेलन में डिजिटल डायरेक्ट्री की शुरुआत की। इसका शुभारंभ सांसद ओम बिरला ने किया। इस डायरेक्ट्री में समाज के लोगों के मोबाइल नंबर एक सॉफ्टवेयर की मदद से ऑनलाइन किए गए हैं। कार्यक्रम में महापौर महेश विजय, विधायक हीरालाल नागर, संदीप शर्मा, उपमहापौर सुनीता व्यास, पार्षद भगवान स्वरूप गौत्तम एवं मीना प्रजापति मौजूद रहे। संयोजक श्याम गौड़ ने बताया कि सम्मेलन आशिर्वाद कम्यूनिटी हाल, छावनी में हुआ। इसमें करीब 150 युवक-युवतियों ने परिचय देकर अपने जीवन साथी की तलाश की। हरियाणा, महाराष्ट्र, मध्यप्रदेश, उत्तर प्रदेश के विभिन्न जिलों शहरों से युवक-युवती शामिल हुए और मंच से परिचय दिया। कार्यक्रम में सांसद ओम बिरला के द्वारा समाज की डिजिटल डायरेक्ट्री का शुभारंभ किया श्याम गौड़ ने समाज के लिए एक छात्रावास की भूमि देने की मांग रखी। अंत में संयोजक मनीष गौड़ और अश्वनी गौड़ ने आभार जताया। गौड़ ने बताया कि इस डायरेक्ट्री में वेबसाइट के तहत 500 लोगों के मोबाइल नंबर जोड़ दिए हैं। एक हजार और नंबर जोड़े जा रहे हैं।
आईआईटीयनऔर डॉक्टरों ने भी दिया परिचय
150युवक-युवतियों ने मंच से परिचय दिया। इसमें तीन आईआईटीयन और तीन डॉक्टर सहित नौकरीपेशा, बिजनेस सहित अन्य युवक-युवतियां शामिल थीं।
गुर्जर गौड़ ब्राह्मण संस्था की डिजिटल डायरेक्ट्री का उद्धाटन करते सांसद अतिथि।
hin_Deva hin_Deva hin_Deva hin_Deva hin_Deva hin_Deva